ལོ་ཟླ་དེ་དག་ལ།དབྱར་དགུན་སྟོན་དཔྱིད་ཀྱི་དུས་ཚིགས་གང་ཡིན་རུང་།ངས་གློག་བརྙན་གཏོང་ཆས་བཀལ་ཡོད་པའི་རྟ་དྲེལ་ཁྲིད་ནས་མཁར་སྒོར་བསླེབས་ཙ་ན།རྟ་དྲེལ་སྐེའི་ཟངས་དྲིལ་གྱིས་ལྷིང་འཇགས་ཀྱི་རི་གྲོང་གི་སྒོ་ཆེན་རྣམས་རྡུང་བ་དང་།ཐོག་དང་པོ་ང་མཐོང་མཁན་གྱི་མི་རྒན་དར་གཞོན་གསུམ་སུ་ཡིན་རུང་།སྔོན་ལ་ཧ་ལས་པའི་ངང་ལྕེ་སྣར་ཙམ་བྱས་པ་དང་།དེ་ནས་དམག་འཁྲུག་དུས་སྐབས་ཀྱི་བརྡ་གཏོང་དམག་མི་ནང་བཞིན་སྐད་གསེང་མཐོན་པོས།ཨ་མ་མ།ཨ་ཁུ་དར་དམར་ཡུར་བ་བསླེབས་བྱུང་།ཨ་ཁུ་དར་དམར་ཡུར་བ་བསླེབས་བྱུང་།དར་དམར་ཡུར་བབསླེབས་བྱུང་ཞེས་སྐད་རྒྱག་ངེས།